**ΑΣΚΗΣΕΙΣ: ΕΝΕΡΓΗΤΙΚΗ- ΠΑΘΗΤΙΚΗ ΣΥΝΤΑΞΗ**

 **Να μετατρέψετε την ενεργητική σύνταξη σε παθητική και αντίστροφα, στις ακόλουθες προτάσεις.**

1. Η κατάσταση θέτει σε κίνδυνο την υγεία, την ασφάλεια και την αξιοπρέπεια

των φοιτητών, των διδασκόντων και όλων των εργαζομένων και παράλληλα,

προσβάλλει την ιστορία της Σχολής.

2. Μεγάλη δασική πυρκαγιά απειλεί κατοικίες στα προάστια του Σίδνεϊ.

3. Η μεγάλη πλειονότητα της κοινής γνώμης συγκλονίστηκε από το γεγονός.

4. Το Ισλάμ, ειδικά το ριζοσπαστικό, υποσκάπτει την εθνική τους ταυτότητα.

5. Ο κανονισμός, υποχρεώνει όλους τους οργανισμούς και τις επιχειρήσεις να

συμμορφωθούν με ένα νέο πλαίσιο τεχνικών και οργανωτικών μέτρων

προστασίας των δεδομένων προσωπικού χαρακτήρα και προβλέπει ιδιαίτερα

μεγάλα πρόστιμα σε περιπτώσεις παραβίασης και απώλειας αυτών.

6. Η οδύνη όμως για τη διαστροφή γιγαντώνει τη δίψα για γνησιότητα.

7. Το επίπεδο του ελλαδικού Κοινοβουλίου καθορίζει τον ρεαλισμό των

τουρκικών απειλών.

8. Θα αντιμετωπίσουν με επιείκεια την κεχαριτωμένη ανωριμότητα των

κακομαθημένων παιδιών της Ευρώπης.

9. Οι μικροί εκδοτικοί οίκοι έχουν ευνοηθεί ιδιαίτερα από τη σύγχρονη

τεχνολογία.

10. Η κυβέρνησή του προσέφερε δωρεάν καθολική περίθαλψη, ασφάλιση

ανεργίας, συντάξεις, αξιοπρεπή στέγαση και ασφαλείς θέσεις εργασίας σε

εθνικοποιημένες βιομηχανίες.

11. Διανοητική ανελαστικότητα και απολυταρχισμός χαρακτηρίζει εν ολίγοις

σήμερα τη Δύση.

12. Όποιος παρουσιάζει αυτές τις φωτογραφίες νομίζει πως με αυτόν τον τρόπο θα

αποκαθηλώσει τις ψεύτικες θεές και θα κλονίσει την πίστη του στρατού που τις

ακολουθεί.

13. Για πολλά από αυτά τα αρχαιολογικά μνημεία, η Google έχει επίσης αναπτύξει

πολύπλοκα τρισδιάστατα μοντέλα.

14. Στην Ουγγαρία, προφανώς δεν κατανοούν ότι η αποκέντρωση και ο

δημοκρατικός έλεγχος της κυβέρνησης αποτρέπουν τα εκφυλιστικά φαινόμενα.

15. Tο ελληνικό εκπαιδευτικό σύστημα αντιμετωπίζει διάφορες διαρθρωτικές

προκλήσεις.

16. “Είναι απαραίτητο να αναθέσουμε ισχυρότερους ρόλους στους διευθυντές των

σχολείων.”

17. Η τρέχουσα ατζέντα εκπαιδευτικής μεταρρύθμισης θα πρέπει να τοποθετεί τους

μαθητές στο επίκεντρο της εκπαιδευτικής πολιτικής, να αυξάνει την αυτονομία

των σχολείων και να βοηθά τους εκπαιδευτικούς να γίνουν η πηγή της σχολικής

βελτίωσης.